gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7406, del 19-11-2014 (2014/10870)

Subhasta d'un bé immoble a la partida de la Condomina, cap de l'Horta, a Alacant.
---------------------------------------------------------------------------------

### Dades del document

Número de DOGV
:   7406

Data del DOGV
:   19-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10813


Organisme emissor
:   Notaria de Teresa J. Vadillo Casero

Tipus de document
:   Subhasta

Subhasta d'un bé immoble a la partida de la Condomina, cap de l'Horta, a Alacant. [2014/10650]  
Teresa J. Vadillo Casero, notària de l'Il·lustre Col·legi de València, amb residència a Elx, faig constar:  
1. Que en esta notaria, sítia a Elx (Alacant), avinguda de la Comunitat Valenciana, número 19-AC, es du a terme venda extrajudicial, d'acord amb l'article 129 de la Llei Hipotecària, de la finca hipotecada següent:  
Urbana. Número trenta. Vivenda tipus D-1, bloc huit, del conjunt residencial denominat Las Estrellas del Mar, siti a Alacant, partida de la Condomina, cap de l'Horta, dins de la unitat d'actuació vint-i-sis. Consta de planta baixa, planta alta i terrassa en la coberta, edificada sobre planta de soterrani-garatge, annexa a esta, i de jardí i terrassa privada. La seua superfície construïda és de tres-cents quinze metres amb setanta-set decímetres quadrats i l'útil de cent seixanta metres amb cinc decímetres quadrats. Afronta: front i esquerra entrant, zones comunes; dreta, solar d'Immobiliaria Prealsa, SA; fons, zona comuna i l'altra vivenda d'este bloc.  
Quota de participació en elements comuns i càrregues de dos enters vint-i-huit centèsimes per cent.  
Referència cadastral: 8577783VY0467Z5536LA.  
Inscripció: en el Registre de la Propietat Quatre d'Alacant, al tom 2527, llibre 269, foli 201, finca 15.049, inscripció 8.  
Taxació a l'efecte de subhasta:   
1. Taxa la finca hipotecada, a l'efecte de subhasta, segons el títol en cinquanta-un mil dos-cents euros (51.200,00 €).  
Taxació oficial de data 15 de setembre de 2014, en cent noranta-sis mil dos-cents noranta-quatre euros amb seixanta-dos cèntims (196.294,62 ?).  
2. Que tindrà lloc una única subhasta, en la notaria, el dia 15 de desembre de 2014 a les 10.00 hores, per a la qual servirà de tipus el que resulta de la taxació, en la qual s'observarà el que disposa l'article 129 de la Llei Hipotecària, segons redacció de la Llei 1/2013, de 14 de maig.  
  
La documentació i el certificat del registre a què es referixen els articles 236.a i 236.b del Reglament hipotecari poden consultar-se en la notaria. S'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar prèviament a la subhasta una quantitat equivalent al 5 per cent del tipus assenyalat per a la subhasta en el compte corrent número 0049 3241 73 1049707309. Podran fer-se postures per escrit en plec tancat, adjuntant-hi el justificant del depòsit previ fins al moment de la subhasta.  
  
Elx, 14 de novembre de 2014.- La notària: Teresa J. Vadillo Casero.
Diari Oficial de la Generalitat Valenciana


Sumari del DOGV 7426, del 18-12-2014 (2014/11106)

Convocatòria d'una plaça d'oficial de primera (pintor), grup C1, vacant en la plantilla d'este ajuntament, per mitjà de concurs oposició, per torn lliure en el marc del procés de consolidació d'ocupació temporal.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7426

Data del DOGV
:   18-12-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/11003


Data del document
:   11-12-2014

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * concurs administratiu

Convocatòria d'una plaça d'oficial de primera (pintor), grup C1, vacant en la plantilla d'este ajuntament, per mitjà de concurs oposició, per torn lliure en el marc del procés de consolidació d'ocupació temporal. [2014/11063]  
En el Butlletí Oficial de la Província d'Alacant número 148 de 05.08.2014 es van publicar les bases que han de regir el procés de selecció, com a funcionari de carrera, d'una plaça d'oficial de primera (pintor), escala d'administració especial; subescala de servicis especials; classe de personal d'ofici; categoria d'oficial; grup de titulació C2, per mitjà de concurs oposició, per torn lliure en el marc del procés de consolidació d'ocupació temporal.  
El termini de presentació d'instàncies serà de 20 dies naturals, comptats a partir de l'endemà de la publicació de la convocatòria en el Boletín Oficial del Estado.  
  
Dénia, 11 de desembre de 2014.- L'alcaldessa presidenta: Ana María Kringe Sánchez.
Diari Oficial de la Generalitat Valenciana


Sumari del DOGV 7235, del 17-03-2014 (2014/2084)

Notificació d'acords d'inici d'expedients de reintegrament d'ajudes a l'estudi. Lot número 13. Curs 2011-2012.
--------------------------------------------------------------------------------------------------------------

### Dades del document

Número de DOGV
:   7235

Data del DOGV
:   17-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2084


Organisme emissor
:   Universitat Politècnica de València

Tipus de document
:   Anunci

Notificació d'acords d'inici d'expedients de reintegrament d'ajudes a l'estudi. Lot número 13. Curs 2011-2012. [2014/2084]  
Atés que no s'ha pogut practicar la notificació personal a les persones interessades, de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el mateix article, s'han de publicar, a efectes de notificació, els acords d'inici d'expedients de reintegrament d'ajudes a l'estudi. Durant el termini de 10 dies, a comptar des de l'endemà de la publicació d'aquest anunci, les persones interessades tindran a la seua disposició els expedients, perquè, d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, al·leguen i presenten els documents i justificants que estimen pertinents davant de la Universitat Politècnica de València, telèfon 299 635 233, carrer Camino Vera, s/n, 46318 València.  
Concepte: acords d'inici d'expedient de reintegrament d'ajudes a l'estudi.  
Lot 13  
  
Interessats NIF Import Curs Causa  
Carlos Alemany García  
La Palmas de Gran Canaria (Las Palmas) 80493214T 4.004,90 - 0628-7091 6.7  
María Encarnación Andreu Costa  
Massamagrell (Valencia) 93313043Y 4.895,80 - 5000-2146 0.7  
  
  
  
València, 7 de març de 2014.- El cap del Servei d'Alumnat: Josep Antoni Claver Campillo.
Diari Oficial de la Generalitat Valenciana


Sumari del DOGV 7204, del 31-01-2014 (2014/643)

Notificació de la interlocutòria dictada en el juí verbal número 1062/2012.
---------------------------------------------------------------------------

### Dades del document

Número de DOGV
:   7204

Data del DOGV
:   31-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/643


Organisme emissor
:   Jutjat de Primera Instància Número 3 de Dénia

Tipus de document
:   Anunci

Notificació de la interlocutòria dictada en el juí verbal número 1062/2012. [2014/643]  
En el juí a què es fa referència s'ha dictat la Interlocutòria de 23 de gener de 2014 que, literalment, és com seguix:  
«Part dispositiva  
Dispose atorgar, sense perjuí de millor dret, la possessió sol·licitada per Leo Wilhelm Maier sobre l'immoble consistent en una casa de camp xalet composta de planta baixa i planta semisoterrani, al terme municipal de Calp (Alacant), partida Caleta, número 26 A, inscrita en el Registre de la Propietat de Calp amb el número de finca 9496.   
Requeriu els ocupants, Marc de Gryse i Mónica Verbeek, perquè reconeguen que Leo Wilhelm Maier és el posseïdor legal de l'immoble sense cap limitació, sense perjuí de les actuacions que este poguera sol·licitar per a l'efectivitat de la possessió atorgada.   
Publiqueu la present resolució per edictes, que s'inseriran en un lloc visible de la seu del tribunal, en el butlletí oficial de la província i en un dels periòdics de major circulació en esta, a costa del demandant, i insteu els interessats a comparéixer i reclamar, en el termini de 40 dies, si consideren tindre millor dret que el demandant.  
  
Mode d'impugnació: per mitjà d'un recurs de reposició davant d'este Jutjat; no obstant això, es durà a efecte el que s'ha ordenat. El recurs haurà d'interposar-se per escrit en el termini de cinc dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 451 i 452 LEC). De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs de reposició contra esta resolució, haurà de constituir un depòsit de 25 euros, que se li tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ0000CCEEEEAA) indicant, en el camp «Concepte» el codi «00 civil-reposició» i la data de la resolució objecte de recurs amb el format dd/mm/aa.   
Ho dispose, mane i firme Javier Alba Marín, jutge del Jutjat de Primera Instància número 3 de Dénia. En done fe.»   
En compliment de l'article 441 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del Jutjat, en el Diari Oficial de la Comunitat Valenciana i en un periòdic de major circulació a la província d'Alacant, a costa del demandant, i instar els interessats a comparéixer i reclamar, en el termini de 40 dies, si consideren tindre millor dret que el demandant.  
  
  
Dénia, 23 de gener de 2014.- El secretari judicial: Vicente Miñana Llorens.
Diari Oficial de la Generalitat Valenciana


Sumari del DOGV 7288, del 04-06-2014 (2014/4774)

Notificació de la sentència dictada en el juí verbal número 2073/2011.
----------------------------------------------------------------------

### Dades del document

Número de DOGV
:   7288

Data del DOGV
:   04-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4774


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el juí verbal número 2073/2011. [2014/4774]  
María Amparo Marco Martínez-Arenas, secretària del Jutjat de Primera Instància número 3 de Torrevieja, faig saber que en el juí verbal 2073/2011, a instàncies de la Comunitat de Propietaris Edifici Alfa, s'ha dictat, amb data 3 de juliol de 2012, sentència, la part dispositiva de la qual, literalment, diu així:  
  
«Dispositiva  
Estime parcialment la demanda promoguda per la procuradora la senyora Ferrandis Montoliu, en nom i representació de la Comunitat de Propietaris Edifici Alfa, sítia a l'avinguda d'Alacant, s/n, de Rojales (Alacant), contra Anne Veronica Kangley, i condemne esta última a pagar a l'actora la suma de 926,76 euros, amb els interessos legals des de la data de l'interpel·lació judicial, sense fer-ne un pronunciament exprés quant a les costes processals causades.  
Notifiqueu esta resolució a les parts, amb indicació que, en contra, no s'hi pot interposar cap recurs, de conformitat amb el que disposa l'article 455 de la Llei d'Enjudiciament Civil, en la modificació operada per la Llei 37/2011, de 10 d'octubre, de Mesures d'Agilització Processal.  
  
Expediu-ne una testimoniança, uniu-la a esta causa i registreu-ne l'original en el llibre de sentències civils d'este jutjat.  
Esta és la meua sentència, que pronuncie, mane i firme.»  
  
I en compliment del que establix l'article 497.2 de la Llei d'Enjudiciament Civil, perquè servisca de notificació a Anne Veronica Kangley, en parador ignorat, i amb la petició que se'ns remeta una còpia d'este ofici, estenc la present cèdula de notificació.  
  
Torrevieja, 8 de maig 2013.- La secretària judicial: María Amparo Marco Martínez-Arenas
Diari Oficial de la Generalitat Valenciana


Sumari del DOGV 7403, del 14-11-2014 (2014/10648)

Notificació de la sentència dictada en el juí verbal número 80/2013.
--------------------------------------------------------------------

### Dades del document

Número de DOGV
:   7403

Data del DOGV
:   14-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10511


Organisme emissor
:   Jutjat de Primera Instància Número 3 de Torrent

Tipus de document
:   Edicte

Notificació de la sentència dictada en el juí verbal número 80/2013. [2014/10203]  
Juí verbal 80/2013   
De: Col·legi Oficial d'Infermeria de València.  
Procuradora: Dolores Jordá Albiñana.  
Contra: Emilio Collado Llinares.  
En el present procediment de juí verbal 80/2013, seguit a instàncies de Col·legi Oficial d'Infermeria de València en contra d'Emilio Collado Llinares, s'ha dictat sentència que conté particulars que, literalment, són com seguix:  
«Sentència número 15/2014  
Torrent, 24 de gener de 2014  
Emma Sancho Gimeno, magistrada jutgessa del Jutjat de Primera Instància número 3 de Torrent, he vist estes actuacions de juí verbal, entaulades per la procuradora, senyora Jordá Albiñana, en nom i representació del Col·legi Oficial d'Infermeria de València, assistida del lletrat senyor Llorca Escrivá, contra Emilio Collado Llinares, en rebel·lia processal, actuacions relatives a reclamació d'una quantitat, i [...]  
Dispositiva  
Que estimant íntegrament la demanda establida per la procuradora, senyora Jordá Albiñana, en nom i representació del Col·legi Oficial d'Infermeria de València, assistida del lletrat, senyor Llorca Escrivá, contra Emilio Collado Llinares, en rebel·lia processal, condemne l'avantdit demandat a pagar a l'actora la quantitat de 719,10 euros, més els interessos legals corresponents produïts i que es produïsquen fins a la seua total satisfacció i pagament a la creditora, i condemne, així mateix, el demandat al pagament de les costes processals.  
Notifiqueu-ho.   
Així, esta és la meua sentència, de la qual s'expedirà un testimoniatge per a la seua unió a les actuacions principals, i s'haurà de portar el seu original al llibre de sentències d'este jutjat, i contra la qual no pot interposar-se cap recurs ja que és ferma, que pronuncie, mane i firme.»  
I atés que el demandat, Emilio Collado Llinares, es troba en parador desconegut, expedisc este edicte a fi que li valga de notificació de forma deguda.  
  
Torrent, 16 de juliol de 2014.- El secretari judicial: Jaime Font de Mora Rullán.
Diari Oficial de la Generalitat Valenciana


Sumari del DOGV 7214, del 14-02-2014 (2014/1279)

CORRECCIÓ d'errades de la Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2013/12/23/5/corrigendum/02522133/dof/vci/html**

### Dades del document

Número de DOGV
:   7214

Data del DOGV
:   14-02-2014

Secció del DOGV
:   I. DISPOSICIONS GENERALS

Número del document
:   2014/1279


Data del document
:   14-02-2014

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * preu autoritzat
    * legislació
    * impost local
    * llista de preus
    * impost sobre la renda de les persones físiques
    * hisenda regional
    * deducció fiscal

CORRECCIÓ d'errades de la Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat. [2014/1279]  
Advertida una errada material en la Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, aprovada pel Ple de les Corts en la sessió del 17 de desembre de 2013 i publicada en el Diari Oficial de la Comunitat Valenciana número 7181 (27.12.2013) i en el Butlletí Oficial de les Corts número 212, escau la correcció següent:  
  
En l'article 146, on diu:   
«Es modifica la disposició addicional segona, de la Llei 11/1994, de 27 de desembre, de la Generalitat, d'Espais Naturals Protegits de la Comunitat Valenciana, que queda redactada com segueix:  
?Disposició addicional segona  
L'espai natural protegit del Desert de les Palmes es declara parc natural en aplicació de l'article 3.1 d'esta llei?»;  
  
Ha de dir:  
«Es modifica l'apartat 2 de la disposició addicional segona, de la Llei 11/1994, de 27 de desembre, de la Generalitat, d'Espais Naturals Protegits de la Comunitat Valenciana, que queda redactada com segueix:  
  
?Disposició addicional segona  
2. L'espai natural protegit del Desert de les Palmes es declara parc natural en aplicació de l'article 3.1 d'esta llei?».


Còpia Permalink ELI
Diari Oficial de la Generalitat Valenciana


Sumari del DOGV 7331, del 04-08-2014 (2014/7190)

Notificació de la sentència dictada en el juí verbal número 963/2013.
---------------------------------------------------------------------

### Dades del document

Número de DOGV
:   7331

Data del DOGV
:   04-08-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7190


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el juí verbal número 963/2013. [2014/7190]  
Juí verbal 963/2013  
De: Empresa Mixta Valenciana de Aguas, SA.  
Procuradora: M.ª Gloria Benlloch Soriano.  
Contra: Enzo Debelli.  
En este procediment de juí verbal número 963/2013, seguit a instàncies d'Empresa Mixta Valenciana de Aguas, SA, contra Enzo Debelli, s'ha dictat sentència la fallada de la qual és literalment és com seguix.  
  
  
«Dispositiva  
1. Estime la demanda presentada per Empresa Mixta Valenciana de Aguas, SA, contra Enzo Debelli.  
2. Declare resolt el contracte de subministrament d'aigua i instal·lació i reparació de comptador subscrit al seu dia entre la demandant i Enzo Debelli, relatiu a l'immoble siti en el carrer de la Cooperativa de San Fernando, número 13, 1r, baixos, dreta, de València; en l'execució d'esta sentència es pot disposar l'adopció de les mesures necessàries per al cessament efectiu del subministrament, i autoritze la demandant, cas de ser necessari, a entrar en l'immoble per a poder interceptar el pas de l'aigua.  
3. Condemne el demandat a sotmetre's a la declaració anterior.  
  
4. Condemne el demandat a pagar a Empresa Mixta Valenciana de Aguas, SA, la quantitat de 1.062,42 euros juntament amb els interessos legals corresponents.  
5. Condemne el demandat al pagament de les costes.  
Notifiqueu a les parts esta resolució, i feu-los saber que no és ferma i que s'hi pot interposar un recurs d'apel·lació, que s'interposarà en este Jutjat en el termini dels 20 dies següents al de la notificació per a la seua substanciació per l'Audiència Provincial de València; per a admetre el recurs a tràmit s'ha d'haver constituït, en el compte de depòsits i consignacions d'este jutjat, el depòsit de 50 euros previst en la disposició addicional 15a de la Llei Orgànica 6/1985, d'1 de juliol, del Poder Judicial, en la redacció donada per la Llei Orgànica 1/2009, de 3 de novembre, i indicar-hi el tipus de recurs i el codi corresponent.  
  
Esta és la meua sentència, que pronuncie, mane i firme.  
Publicació. La sentència anterior va ser llegida i publicada pel jutge que la subscriu mentres celebrava audiència pública el mateix dia de la data, de la qual cosa jo, el secretari, en done fe».  
  
I atés que el demandat, Enzo Debelli, es troba en parador desconegut, expedisc este edicte a fi que li valga de notificació de forma deguda.  
  
València, 17 de febrer de 2014.- El secretari judicial: César Manuel Barona Sanchis.
Diari Oficial de la Generalitat Valenciana


Sumari del DOGV 7257, del 17-04-2014 (2014/3313)

Notificació de la sentència dictada en el procediment ordinari número 913/2012.
-------------------------------------------------------------------------------

### Dades del document

Número de DOGV
:   7257

Data del DOGV
:   17-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3313


Organisme emissor
:   Jutjat de Primera Instància i Instrucció Número 1 d'Elda

Tipus de document
:   Edicte

Notificació de la sentència dictada en el procediment ordinari número 913/2012. [2014/3313]  
Procediment ordinari 000913/2012-C  
De: Banque PSA Finance, sucursal a Espanya.  
Procuradora: Carina Pastor Berenguer.  
Contra: Mohamed Malainine.   
Procurador/a: -   
En el present procediment seguit a instàncies de Banque PSA Finance, sucursal a Espanya, contra Mohamed Malainine s'ha dictat la sentència, que literalment diu el següent:  
  
«Sentència número 36/2014   
Objecte del procediment: reclamació d'una quantitat. Contracte de finançament per a l'adquisició de bé moble.  
Elda, 5 de març de 2014  
Dispositiva  
L'estimació íntegra de la demanda presentada per la procuradora senyora Pastor Berenguer, en nom i representació del Banque PSA Finance, Espanya, contra Mohamed Malainie, condemne la demandada a abonar a l'entitat actora la suma de 9.095,31 euros, més l'interés legal des de la data d'interposició de la demanda, tot això amb expressa imposició de costes a la part demandada.  
Notifiqueu la present resolució a les parts, i feu-los saber que en contra es pot interposar recurs d'apel·lació en els 20 dies següents a la notificació, s'ha d'acreditar la constitució d'un depòsit de 50 euros en el compte del Jutjat, amb l'advertència d'inadmissió del recurs.  
  
Incloeu l'original d'esta resolució en el llibre de sentències, i poseu testimoniança d'esta en les actuacions.  
Jutjant definitivament en primera instància, que pronuncie, mane i firme.»  
  
I atés que el demandat, Mohamed Malainine, està en parador ignorat, expedisc este edicte a fi que li valga de notificació de forma deguda.  
  
  
Elda, 6 de març de 2014.- El secretari judicial: José Carlos Tomé Tamame.